Den Vest-Sjællandske Avis, 1833-07-27
Oversigt over Dagens udenlandske Nyeheder. Begyndelsen af Admiral Carlos de Pongas Jndberetning om Søebataillen den 5te Juli, lyder saaledes: Under Forhandlingerne med Dampskibene reiste sig en rask Kuling, som bragte mig henimod de fiendtlige Skibe, som laae i Slag linie med de 2 Orlogskibe foran, de 2 Fregatter bag ved dem og de tre Corvetter og 2 Brigger lidt længere borte i aaben Søe. Jeg erklærede Captainerne min Hensigt at angribe Rainha med Flagsskibet og med Don Pedro; Donna Maria skulde angribe Princeca Real; Portuense og Villaffor skulde angribe Martin de Freitas og Don Joao, som førte Commandeur Vimpel, og at man ikke skulde bryde sig om de smaae Skibe. Kl. 2 afseilede Escadren i de anviiste Retninger, da vi vare komne i Nærheden af et Musketskud blev en meget frygtelig Jld aabnet paa os af hele Linien, paa Don Joao nær, hvis Kanoner ikke kunde bruges. Vi bleve dygtigt beskadigede og tabte meget Mandskab; men fortsatte vor Fart og besvarede Jlden, som vi kom nærmere. Derpaa angrebe vi Rainha, som laae noget foran, toge Vinden fra den og angreb Skibet med Entring. Fienden modsatte sig ikke Entringen, som blev iværksat med Vanskelighed; men forsvarede Qvarteer=Dækket med meget Mod, og det giør mig ondt, at jeg maa bekiende at vi lede stærkt. Captain Reves, den anden i Commandoen, og min Adjutant Capt. Charles vore de første, som kom ombord, saavidt jeg veed, den første fik to Blessurer, hvoraf en stærk, den anden fik 5. Strax efter dem kom jeg selv, Officerene og nogle Matroser, Capt. George, som tiente som Frivillig og Lieut. Wooldride bleve dræbte. Lieutenant Edmund og Hr. Winter, min Secretair, bleve haardt saarede, og kun jeg og Lieut. Litscullis fik ingen Blessurer. Som Mandskabet kom ombord trængte det bag efter og understøttede os og inden 5 Minuter var Rainha erobret. Capt. Goblet fik Ordre til at forfølge Don Joao, som vilde tage Flugten; men det giør mig ondt at melde; at imedens han talte med mig blev han dødeligt saaret af en Musketkugle fra een af de nederste Skydeporte paa Rainha. Lieutenant Litscullis og en Deel af Mandskabet blev tilbage. for at bevogte Prisen og Flagskibet dreiede af for at forfølge Don Joad. Vore Seil og vor Takkelage vare meget forskudte; men ved Flaadens Skibsmesters (Captain Philip) som selv overtog Commanden paa Rainha do Portugal, store Anstrængelser bleve Fortopseilene skiftede, Take lagen bunden sammen o. s. v. og vi trængte rask løs paa Don Joao Don Pedro lidet foran, hvorpaa Commandeuren strøg sit Flag uden at giøre et Skud, da hans Officere og Mandskabet ikke vilde fægte. De 3 Corvetter og 2 Brigger seilede bort og jeg forsikkrer at det flod ikke i min Magt at forhindre det. Jmedens jeg var be beskieftiget med Rainha, saa bemægtigede sig Captain Henry, som commanderede paa Donna Maria, Princeca Real ved Entring og med megen Tapperhed. Captain Henry taler med stor Berømmelse om sine Officere og Mandskab; men jeg maa med Bedrøvelse melde, at hans Lieutenant, Moore blev dræbt. Skibet Martins de Freitas var for stærkt for Villaflor og Portuense, og det beholdt sit Flag og seilede afsted for Vinden, uagtet Fortopmasten var skudt af og det var paa andre Maader beskadiget. Jeg lod Don Pedro blive tilbage for at passe paa Don Joao, og giorde Jagt paa det ramponerede Skib, som overgav sig inden Solen gik ned. Saadanne Anstrængelser kunne ikke gaae af uden Tab, jeg samler nu paa alle Jndberetningerne derom, og skal indsende dem ved første Leilighed. Jeg formaaer ikke tilfulde at tilkiendegive min Taknemmelighed for den Biestand, som Officererne og Mandskabet have ydet mig. Jeg er Captainerne Reves, Henty, Blakstone, Charles, Philips og og Ruxton meget forbunden, og er forpligtet til og beder om at de maa blive anbefalede til Hs. Majestæts Keiserens Opmærksomhed. De subalterne Officere og sandeligen Alle fortiene den største Berømmelse. Carlos de Ponca, Vice-Admiral og Major General, Jeg glæder mig ved at anmelde, at PrincecaReal er kommen over til os, og har forenet sig med vort Flag i denne Morgen og paa denne Ankerplads (Lagos).